Þann sextánda júní var síðasta neðri botnplatan steypt í Tónlistar - og ráðstefnuhúsið . Í hana fóru tæplega 1.300 rúmmetrar af steypu . Tvær steypudælur , 20 smiðir og 21 steypubíll sáu um að koma steypunni á sinn stað . Byrjað var að dæla steypu laust fyrir klukkan sex um morguninn en öll steypa var komin á sinn stað rétt fyrir klukkan tvö eftir hádegi . Góður gangur er á framkvæmdinni . Rúmlega 30 járnabindingamenn eru að störfum , aðallega rússar og von er á fleirum . Einnig rúmlega 30 pólskir smiðir og mun þeim fjölga . Að auki eru við störf nokkrir verkamenn , mest sumarfólk . Starfsmenn ÍAV skrifstofufólk , verkstjórar , flokkstjórar , tæknifræðingar og verkfræðingar ásamt mötuneytisstarfsfólki eru smám saman að koma sér fyrir í vinnubúðunum . Framundan er mikil steypuvinna við veggi og plötur , uppbygging stálburðarvirkis og vinna við raflagnir , frárennslis - og vatnslagnir og loftræsingu , ásamt klæðningu hússins að utan með “ glerskúlptúr ” Ólafs Elíassonar .